17 (ալբոմ, XXXTentacion)

**«17»**, ամերիկացի ռեփեր XXXTentacion-ի դեբյուտային ստուդիական ալբոմը, որը թողարկվել է 2017 թվականի օգոստոսի 25-ին` Bad Vibes Forever և Empire Distribution լեյբլների միջոցով։ Ալբոմը ձայնագրվել է «Revenge» սինգլի հաջողությունից հետո և ներառում է 11 երգ։ «17» ալբոմը համարվում է երկրորդ շահույթային սոլո նախագիծը՝ «Revenge» միքսթեյփից հետո։ Այն ներառում է համագործակցություն ռեփեր Trippie Redd-ի հետ, Shiloh Dynasty-ի վոկալը, ինչպես նաև այնպիսի պրոդյուսերների ներդրում, ինչպիսիք են Նիք Մարան, Թեզ Թեյլորը, Դեքս Դունկանը, Նատրա Էվերեջը, Dub tha Prodigy-ը և Փոտուսը։ Ալբոմը էմո, ինդի ռոք և լոու ֆայ ժանրերի է։

Ալբոմը առաջացրել է քննադատների հակասական կարծիքները, սակայն դա չի խանգարել նրան զբաղեցնել երկրորդ հորիզոնականը Billboard 200 չարթում։ Ալբոմը հաջողության է հասել նաև Եվրոպայում։ 2018 թվականի օգոստոսին՝ ռեփերի մահից երկու ամիս անց, ալբոմը՝ Ձայնագրող ընկերությունների ամերիկյան ասոցիացիայի կողմից պլատինե հավաստագրում է ստացել։ 2018 թվականի հոկտեմբերին American Music Awards մրցանակաբաշխության ժամանակ ալբոմը հաղթել է «Լավագույն R&B/սոուլ ալբոմ» անվանակարգում։

## Աջակցություն
Մինչ ալբոմի թողարկումը՝ համացանցում հայտնվել են հատվածներ, որոնք հաստատել են XXXTentacion-ի համագործակցությունը Kodak Black-ի և Ջուսի Ջեյի հետ։ Ալբոմի թողարկման ամսաթիվը ռեփերը հայտարարել է իր Սնապչատի էջում և նշել է, որ ալբոմը տարբերվելու է իր նախկին աշխատանքներից և կենտրոնացված է դեպրեսիայի մեջ գտնվող մարդկանց համար։

2017 թվականի օգոստոսի 6-ին ռեփերն iTunes-ում ներկայացրել է ալբոմի երգացանկը, կազմված ութ երգերից։ Ալբոմի ընդհանուր երգերի քանակի տևողության մասին տեղեկությունն իր մատով ծածկելով, ռեփերը ցանկացել է ալբոմի երգացանկի մասին տեղեկությունը մինչև դրա թողարկումը գաղտնի պահել։ Երգերի որոշ հատվածներ ծանոթ են եղել ունկնդիրներին, սակայն մնացածն առաջին անգամ են հնչել՝ «Save Me», «Fuck Love»՝ Trippie Redd-ի մասնակցությամբ, «Orlando» և «Ayala (Outro)»։

Վերնոն Քոուլմենը՝ «XXL» էլեկտրոնային հրատարակությունից այդ հատվածները «շատ մռայլ» է անվանել։ 2017 թվականի օգոստոսի 22-ին ռեփերը հրապարակել է ալբոմի երգացանկը և շապիկը, իսկ ալբոմի թողարկումից մեկ օր առաջ ներկայացրել է Trippie Redd-ի մասնակցությամբ «Fuck Love» երգը՝ SoundCloud կայքում։

## Սինգլներ
Թողարկվել է երեք սինգլ, առաջինը՝ «Revenge», որը 2017 թվականի մայիսի 18-ից հասանելի է դարձել սթրիմինգի և վաճառքի համար, երկրորդը՝ «Jocelyn Flores» 2017 թվականի հոկտեմբերի 31-ին ուղարկվել է ռադիոկայաններ, երրորդը՝ «Fuck Love», որը ձայնագրվել է Trippie Redd-ի մասնակցությամբ, 2018 թվականի հունվարի 23-ին հայտնվել է ռադիոյում։

## Երգացանկ

**Նշումներ**

* «Jocelyn Flores», «Everyone Dies in Their Nightmares» և «Carry On» երգերում առկա է Shiloh Dynasty-ի վոկալը, որը նաև երգերի համահեղինակն է, սակայն չի նշվել տեղեկատվական բուկլետի վրա։

## Ստեղծագործական թիմ

* XXXTentacion՝ վոկալ, պրոդյուսեր
* Shiloh Dynasty՝ լրացուցիչ վոկալ
* Trippie Redd՝ վոկալ
* Ջոն Կանինգեմ՝ պրոդյուսեր
* Դեքս Դունկան՝ պրոդյուսեր
* Dub tha Prodigy՝ պրոդյուսեր
* Նատրա Էվերեջ՝ պրոդյուսեր, ստեղնաշարեր
* Նիք Մարա՝ պրոդյուսեր
* Փոտուս՝ պրոդյուսեր
* Թեզ Թեյլոր՝ պրոդյուսեր
* Տոբիաս Ջեսսո՝ պրոդյուսեր, ստեղնաշարեր
* Կոլեն Հելդենս՝ միքսինգ, մասթերինգ
* Jon FX՝ մասթերինգ

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրումներ

## Ծանոթագրություններ

## Արտաքին հղումներ

Կատեգորիա:2017 ալբոմներ
Կատեգորիա:XXXTentacion-ի ալբոմներ